 ยิ่งลักษณ์ กำชับจนท.ติดตั้งระบบเฝ้าระวังในพื้นที่ภาคใต้ ชี้ต้องเชื่อมต่อถึงกทม.
น.ส.ยิ่งลักษณ์ ชินวัตร นายกรัฐมนตรี ได้เชิญหน่วยงานที่เกี่ยวข้องร่วมประชุม เพื่อติดตามความคืบหน้าการแก้ไขปัญหาจังหวัดชายแดนภาคใต้ รวมถึงหารือการแก้ไขปัญหาจังหวัดชายแดนภาคใต้ โดยเฉพาะความคืบหน้าเรื่องของการการติดตั้งระบบเฝ้าศูนย์ตรวจการและการติดตั้งกล้องซีซีทีวี รวมถึงอุปกรณ์อื่นๆ ในพื้นที่จังหวัดชายแดนภาคใต้ เพื่อให้เกิดการบูรณาการและเกิดประสิทธิภาพในอนาคตด้านข้อเสนอของร.ต.อ.เฉลิม อยู่บำรุง รองนายกรัฐมนตรี ที่เสนอให้มีการซ่อมแซมถนน และคอสะพาน ซึ่งพล.ท.ภราดร พัฒนถาบุตร เลขาธิการสภาความมั่นคงแห่งชาติ เปิดเผยว่า ทุกอย่างมีความสัมพันธ์กันหมด ซึ่งชุดที่ติดตั้ง คือ หน่วยงานความมั่นคงและหน่วยงานในพื้นที่ จะประสานกันเพื่อให้เกิดความครอบคลุมทั้งพื้นที่และระบบ และหารือเน้นในเรื่องของจุดที่ต้องมีการเฝ้าระวังตรวจการส่วนการบูรณาการการจัดการ กระทรวงเทคโนโลยีสารสนเทศและการสื่อสาร จะเป็นดูแลในเรื่องของกฎกติกา และเรื่องการติดตั้งจะเป็นหน้าที่ของสำนักงานตำรวจแห่งชาติ ซึ่งขณะนี้คืบหน้าค่อนข้างมาก ทั้งนี้นายกรัฐมนตรี ได้กำชับให้วางระบบให้เกิดการเชื่อมต่อทุกระบบ ไม่ใช่เฉพาะในพื้นที่จังหวัดชายแดนภาคใต้เท่านั้น แต่ให้ระบบมีความสัมพันธ์กันในส่วนของกรุงเทพมหานครด้วยสำหรับความคืบหน้าหรือเนื้อหาที่จะไปพูดคุยกับกลุ่มบีอาร์เอ็นในวันที่ 29 เมษายนนี้ พล.ท.ภราดร กล่าวว่า ได้ยืนยันให้นายกรัฐมนตรีทราบว่า ในวันที่ 29 เมษายน จะมีการปฎิบัติ การพูดคุยกัน ส่วนเนื้อหาที่จะไปพูดคุย เป็นประเด็นเรื่องการลดเหตุความรุนแรง โดยจะนำเอาข้อเท็จจริงไปพูดคุย ส่วนสถานการณ์เหตุความรุนแรงขณะนี้ก็ยังเป็นเหตุการณ์ตามปกติที่เกิดขึ้น ซึ่งได้เฝ้าระวังและตรวจสอบข้อมูล เนื่องจากจะได้นำข้อมูลเหล่านี้ไปพูดคุยในโต๊ะเจรจาขณะที่เกิดเหตุลอบวางระเบิด ใกล้ด่านตำรวจ ที่ต.กะโล๊ะกาโปร์ อ.ยะหริ่ง จ.ปัตตานี ทำให้นายมะยาซิง สาแม ชุดรักษาความปลอดภัยหมู่บ้าน ที่เข้าตรวจสอบขาขาดทั้งสองข้าง โดยเหตุเกิดขณะนายมะยาซิงซึ่งมีหน้าที่ดูแลชายหาด ตะโล๊ะกาโปร์ นำขยะไปทิ้งโคนต้นมะพร้าว และสังเกตุเห็นวัตถุต้องสงสัย จึงใช้ไม้เขี่ยเพื่อตรวจสอบ และเกิดระเบิดขึ้น ทำให้ขาขาด นอกจากนี้ ยังทำให้รถยนต์ชาวบ้าน ที่วิ่งผ่านมา ถูกสะเก็ดระเบิดเสียหายอีก 3 คันจากการตรวจสอบ เจ้าหน้าที่พบว่า ระเบิดที่นำมาใช้ เป็นชนิดแสวงเครื่อง น้ำหนักประมาณ 5 กิโลกรัม บรรจุในกล่องเหล็ก จุดด้วยระบบวิทยุสื่อสาร วางไว้ห่างจากจุดตรวจตำรวจหาดตะโล๊กาโปร์ ประมาณ 50 เมตร เจ้าหน้าที่ เชื่อว่า กลุ่มผู้ก่อความไม่สงบ ต้องการลอบวางระเบิดตำรวจประจำด่านตรวจ แต่นายมะยาซิง พบเห็นก่อน และเข้าตรวจสอบ จนได้รับบาดเจ็บ
 นายกรัฐมนตรีเชิญหน่วยงานที่เกี่ยวข้อง ประชุมเพื่อติดตามความคืบหน้าการแก้ไขปัญหาจังหวัดชายแดนภาคใต้ โดยเฉพาะความคืบหน้าเรื่องของการการติดตั้งระบบเฝ้าศูนย์ตรวจการและการติดตั้งกล้องซีซีทีวี รวมถึงอุปกรณ์อื่นๆในพื้นที่จังหวัดชายแดนภาคใต้
ยิ่งลักษณ์,เฝ้าระวัง,ใต้